Tiws tmsmunt tadlasant tamazight g italya (A.C.B) g w-ass n ”24 h war nkni” ass ad lli iZlin i y-inmudda n tmizar n uruppa … yuckad gh yat tizi lligh a ttiguten inmudda g tmizar ad , ar ula ttimghuren imukrisen nsn … mek ann ula ar ittnfal usmmaqel lli s a t n ttanit ayt uruppa lli t n sbrrekenin yan uzemz … ass ad ar t ttanin is fllasen bahra ZZayn , slawand ay lligh ad ttigutent tmukrisin n tmtit d tin tdamsa , g usggwas n /2008/2009 ufan d tugtt n inmmudda ixfawen nsen bla tawwuri s usrag n tassast n tdrimt d tdamsa lli yutn Mirikan d Uruppa d tugtt n timazar n umadal , tassast ad tfka talalit i tzdayin yadni nger ayt tmizar nurupa d inmuda nsn , tga ula tamlda i tugt n ikabaren n tsrtit n tmmi iZlmD bac ad asn igidi ubrid s tnbatt ar tirirn gh w-asif ad lli bahra isusemn tuget miden lli ttaninit gh inmudda amukris mquren i timizar urupa … f unckad tluld tswangmet ad n w-ass 1° Mars iZlin y inmuda ffugen s tswak , sbiden tawuri , sbiden adur ssaghen amya g w-ass ann bac ad mlin i ku yyan azuzuy lli daresn illan f tadamsa n urupa gin yat tixsi lli s ur tufa agis tsurf urupa … faghen ad inin uhuy unuhyu … faghend ad inin nkni imudda mac nga ula ayt tmazirt ad … ffughnd ad inin , utmazirt ighzan igat walli yakkan tamkkast ar ittaws gh imal n tmazirt ad ijujg .
kab_Latn